Publication: Magyar Közlöny
Issue: MK-2002-85 (Year: 2002, Number: 85)
Era: 1990-2004
Section: 5.4. A Közalapítvány az 1997. évi CLVI. törvény alapján
Paragraph Index: 19

8. A Közalapítvány vagyonának célra rendelt felhasználása, a Közalapítvány gazdálkodása 8.1. A Közalapítvány vagyonának hatékony mûködtetése, gyarapítása az Alapító Okiratban és a vagyonkezelési és befektetési szabályzatban foglalt keretek között a Kuratórium feladata. A Kuratórium a Közalapítvány vagyoni helyzete és anyagi forrásai ismeretében évente dönt a Közalapítvány céljai szerint felsorolt feladatok megvalósításáról, a felhasználható pénzeszközök mértékérõl és a felhasználás módjáról. 8.2. A közalapítványi támogatásokat nyilvános pályázati rendszer keretei között kell nyújtani. Csak olyan tevékenység támogatható, amely a Közalapítvány céljaival összhangban van. Az igénybe vehetõ támogatási lehetõségeket, azok mértékét és feltételeit a Közalapítvány az országos sajtó útján hozza nyilvánosságra. 8.3. A Közalapítvány céljainak megvalósítása érdekében vállalkozhat. Vállalkozásban csak korlátozott felelõsséggel vehet részt. A Közalapítvány vállalkozási tevékenységet csak közhasznú céljainak megvalósítása érdekében, azokat nem veszélyeztetve végez. Gazdálkodása során elért eredményét nem oszthatja fel, azt a jelen Alapító Okiratban meghatározott tevékenységére fordítja. 8.4. A Közalapítvány éves pénzügyi terv alapján gazdálkodik, amely a várható bevételeket és kiadásokat oly módon tartalmazza, hogy azok egymással egyensúlyban legyenek. 8.5. A Közalapítvány a hatályos számviteli jogszabályok alapján éves beszámolót készít, amelyet okleveles könyvvizsgáló hitelesít, és a Felügyelõ Bizottság véleményez. A Kuratórium által elfogadott beszámolót az alapítónak meg kell küldeni. A Közalapítványnak éves tevékenységérõl közhasznúsági jelentést kell készítenie.

Source: https://magyarkozlony.hu/hivatalos-lapok/6918ea406bb9625b35eb2f71a41c7ab101790860/dokumentumok/b5a222f465bee61107b3e5426d0b0304a8982559/letoltes